Държавен вестник, бр. 2, 2018 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  2
„56. „Валидно заявление за подпомагане“ 
е заявление, което е получило уникален 
идентификационен номер, съдържа всички 
задължителни данни за кандидатстване 
по схемата за единно плащане на площ и 
схемите за обвързано подпомагане и е пре­
минало обработка и контрол от Държавен 
фонд „Земеделие“ – Разплащателна агенция.“
Преходни и заключителни разпоредби
§ 12. (1) Започналите производства по 
издадените до датата на влизането в сила на 
този закон наредби по прилагането на мер­
ките от Програмата за развитие на селските 
райони за периода 2007 – 2013 г. и на мерките 
и подмерките по чл. 9б, т. 2 от Програмата 
за развитие на селските райони за периода 
2014 – 2020 г. се довършват по досегашния 
ред до изтичане на периода на мониторинг.
(2) Кандидати със заявления за подпома­
гане, подадени в периоди на прием преди 
влизането в сила на този закон, за които 
няма издадена заповед за одобрение или 
за отказ, могат да поискат прехвърляне на 
заявлението в следващ период на прием по 
същата мярка или подмярка по чл. 9б, т. 2 
при условия и по ред, предвидени в насоките 
за кандидатстване.
§ 13. Дейностите по чл. 9ж, които са 
договорени от бенефициентите преди вли­
зането в сила на този закон без прилагане 
на специалните правила на глава четвърта 
от Закона за управление на средствата от 
Европейските структурни и инвестиционни 
фондове за определяне на изпълнител, са 
допустими при условията, предвидени в 
насоките за кандидатстване за съответната 
мярка или подмярка.
§ 14. Министърът на земеделието, храните 
и горите издава наредбите по чл. 9а, т. 3 и 
4 в срок до два месеца от влизането в сила 
на този закон.
§ 15. В Закона за управление на средствата 
от Европейските структурни и инвестиционни 
фондове (обн., ДВ, бр. 101 от 2015 г.; изм., 
бр. 43 и 74 от 2016 г., бр. 58 и 85 от 2017 г.) 
в § 4, ал. 3 от допълнителните разпоредби 
думите „Безвъзмездна финансова помощ 
по програмата по ал. 1 се предоставя“ се 
заменят с „Предоставянето на безвъзмездна 
финансова помощ, както и плащанията, ве­
рифицирането или сертифицирането на раз­
ходите по програмата по ал. 1 се извършват“.
Законът е приет от 44-то Народно събра­
ние на 21 декември 2017 г. и е подпечатан с 
официалния печат на Народното събрание.
Председател на Народното събрание: 
Цвета Караянчева
9983
ПРЕЗИДЕНТ 
НА РЕПУБЛИКАТА
УКАЗ № 274
На основание чл. 101, ал. 1 от Конституцията 
на Република България
П О С ТА Н О В Я В А М :
Връщам за ново обсъждане в Народното 
събрание Закона за противодействие на коруп­
цията и за отнемане на незаконно придобитото 
имущество, приет от 44-то Народно събрание 
на 20 декември 2017 г.
Издаден в София на 29 декември 2017 г.
Президент на Републиката: 
Румен Радев
Подпечатан с държавния печат.
Министър на правосъдието:
Цецка Цачева
МОТИВИ
за връщане за ново обсъждане в Народното 
събрание на Закона за противодействие на 
корупцията и за отнемане на незаконно при­
добитото имущество, приет от 44-то Народно 
събрание на 20 декември 2017 г.
Уважаеми народни представители,
Корупцията е негативно явление с мно­
гостранни измерения. Чрез нейните прояв­
ни форми се овладяват основни лостове на 
държавното управление в законодателната, 
изпълнителната и съдебната власт от частни 
икономически интереси, които оказват се­
риозно влияние върху процесите на вземане 
на решения в своя полза чрез незаконни и 
често скрити форми на натиск или влияние. 
Корупцията ограничава основните права и 
свободи на гражданите, ерозира доверието в 
държавата, затруднява икономическото раз­
витие и инвестициите и краде от благосъсто­
янието на нацията. Поради тази сложност на 
корупцията като социално явление с различни 
проявни форми в преамбюла на Конвенция­
та на Организацията на обединените нации 
срещу корупцията изрично се подчертава, че, 
за да бъде ефективно предотвратяването и 
борбата с корупцията, е необходимо прила­
гането на всеобхватен и мултидисциплинарен 
подход. Затова многократно съм призовавал 
за предприемането на широкомащабни зако­
нодателни мерки, в които акцентът да е върху 
разкриването, пресичането и разследването 
на корупционните схеми.
С всеки един закон народните представи­
тели дават нормативен отговор на същест­
вуващите в обществото проблеми. Това се 
отнася и за приетия на 20 декември 2017 г. 
Закон за противодействие на корупцията и 
за отнемане на незаконно придобитото иму­